Isca
Isca er det antikke romerske navn for den walisiske by Caerleon. Isca blev grundlagt som fæstning for en romersk legion i 74 eller 75 e.v.t. ved floden Usk tæt ved dens udmunding i Severn. Omkring 300 e.v.t. blev fæstningen forladt af de romerske legioner.
Det romerske Isca er kun delvist overbygget af det senere Caerleon. I dag kan man se delvist restaureret fundamenter af barakker og fæstningens vestlige forsvarsværk. Mod sydvest ses tydeligt et amfiteater. Rundt om fæstningen er der fundet rester af bosættelse, såkaldte canabae. Det er imidlertid særligt på sydvestsiden af fæstningen, at det ved hjælp af arkæologiske undersøgelser har været muligt at danne sig et billede af bosættelsen. I dette område var der en større officiel bygning og et stort åbent område, muligvis brugt som parade- og øvelsesplads. Omkring 2 km øst for legionsfæstningen, på den anden side af floden, lå en civil bosættelse ved Bulmore.